[{"text_idx": "#000000", "text": "Avab silmad, annab no\u0303u ja ennetab, sa\u0308a\u0308stab raha ja mo\u0303ttetuid to\u0308id ehk lihtsalt ja ausalt aiandusest ning aiakujundusest"}, {"text_idx": "#000001", "text": "Soovitan: fotona\u0308itus Jaapani traditsioonilisest aiakultuurist"}, {"text_idx": "#000003", "text": "Soomlanna Katja Uski on Gardenia-Helsinki aiakeskuse vastutav aednik, kellel o\u0303nnestus osaleda aastal 2007/2008 Jaapanis meister Kazuo Makioka juhendamisel sealsete aednike to\u0308o\u0308ru\u0308hmas ja po\u0303hjalikult tutvuda jaapani aiakultuuriga. Jaapani traditsioonide ja\u0308rgi valib meister ise endale o\u0303pilased ning ainulaadseks tegi kutse see, et Katjast sai tema to\u0308o\u0308grupis esimene la\u0308a\u0308ne pa\u0308ritolu naine."}, {"text_idx": "#000004", "text": "Jaapani aiakujundaja ja meisteraednik Kazuo Makioka on Soomega seotud la\u0308bi mitme koosto\u0308o\u0308projekti. Sealhulgas on tema to\u0308o\u0308grupp rajanud ka Gardenia aiakeskuse karesansui-stiilis jaapani aiaosa, mille eeskujuks on olnud Jaapanist arheoloogiliste va\u0308ljakaevamiste ka\u0308igus leitud Tenpyo-ajastust pa\u0308rinev aed 700-ndatest aastatest."}, {"text_idx": "#000005", "text": "Jaapani aiakultuur on u\u0308le 1000 aasta vana ja sellesse kuulub olulise osana a\u0308a\u0308rmustesse viidud esteetika koos traditsioonilise la\u0308henemise ja oma filosoofiaga. Jaapani aedade mo\u0303istmine no\u0303uab seega po\u0303hjalikku pu\u0308hendumist ning laiaulatuslikke kultuuriteadmisi."}, {"text_idx": "#000006", "text": "Na\u0308itusel on vo\u0303imalik heita pilk selle po\u0303neva maa traditsioonilisele aiakultuurile la\u0308bi Katja Uski poolt Jaapanis veedetud o\u0303piaasta jooksul tehtud fotode."}, {"text_idx": "#000007", "text": "\u201eMa\u0308lestusi Jaapanist\u201c on vo\u0303imalik vaadata 6.-18. detsembrini Tartu U\u0308likooli Botaanikaaia o\u0303ppeklassis iga pa\u0308ev kl 10-17."}, {"text_idx": "#000008", "text": "Aiaplaani vo\u0303i haljastusprojekti olemasolul saad na\u0308iteks su\u0308nnipa\u0308evale vo\u0303i soolaleivapeole tulijatele kingivihjeid anda ja sul on koht kuhu saadud kingitus istutada. Siis kaob ka kiusatus u\u0308ksikuid puid ja po\u0303o\u0303said murusse istutada ning vajadus muruniidukiga nende vahel keerutada. Aiaplaan osutub ha\u0308davajalikuks ka na\u0308iteks sibullillede jt taimede, mis peale o\u0303itsemist na\u0308rbuvad, asukoha meeles pidamisel."}, {"text_idx": "#000009", "text": "Mulle meeldib kujundada omapa\u0308raseid aedu, kus ko\u0303igel on oma koht ja veel toredam kui eraldi aiaruum, mille hooldamine on vo\u0303imalikult lihtne ning va\u0308he aega no\u0303udev. Aitan ette mo\u0303elda ja aastate pa\u0308rast tekkida vo\u0303ivaid vajadusi a\u0308ra aimata."}, {"text_idx": "#000010", "text": "Kui tunned, et aia planeerimine ka\u0308ib u\u0308le jo\u0303u, siis vo\u0303ta u\u0308hendust, sest tihti piisab ka konsultatsioonist."}, {"text_idx": "#000011", "text": "Aiaplaani vajadus selgub ja teenuse hind kujuneb tavaliselt konsultatsiooni ka\u0308igus. Tavaliselt teen mo\u0303o\u0303tkavas eskiisi koos materjali- ja taimenimekirja ning rajamis- ja hooldusjuhisega. Vajadusel lisan ehituslikud joonised."}, {"text_idx": "#000013", "text": "Kumba eelistada- istutusala vo\u0303i muru"}, {"text_idx": "#000014", "text": "Pildil vastrajatud tarbeaed, mis pidevalt suureneb kuni muru on tagaaiast la\u0308inud. Valmis on turbapeenar metsamarjadega ja maitsetaimepeenar. Ko\u0303rgpeenra puhul on vaja la\u0308bi mo\u0303elda niitmine. Selleks pannakse maapinnaga tasa u\u0308ks, vajadusel kaks serviti immutatud lauda. Samaoodi ka\u0308ib laud ka istutusalade a\u0308a\u0308riseks. Muruniiduk so\u0303idab rattaga laua a\u0308a\u0308re peal. Lillepotte ja aiakaunistusi murule panna ei soovita kuna niites pead neid alati liigutama, ka murusse ja\u0308a\u0308b tu\u0308himik. Parem on nad sokutada istutusalasse."}, {"text_idx": "#000015", "text": "Geomeetrilise kujundusega tagaaed- parasjagu terrassi, parasjagu muru ja parasjagu istutusala. U\u0308kski puu ega po\u0303o\u0303sas ei kasva murus. Muru ning istutusalade hooldamine on seeto\u0303ttu va\u0308ga mugav."}, {"text_idx": "#000016", "text": "Aiakujundajaid soovitavad muru vo\u0303imalikult va\u0308he planeerida. Hea suhe on 1/3 aiast. Va\u0308ikeses aias ei ole murul u\u0308ldse kohta. Kogu aed tuleks planeerida terrasside, pu\u0308sikute, pinnakattetaimede ja teekivi alla. Rahulolu on suurem kui na\u0308iteks paarismaja naabrid rajavad koos. See on investeering vabadesse vaiksetesse pa\u0308evadesse."}, {"text_idx": "#000017", "text": "Suured aiad, na\u0308iteks 2 hektarit, on soovitav tsoneerida vastavalt vajadusele va\u0308iksemaks, piiritleda eesaed ja planeerida u\u0308leja\u0308a\u0308nust nn tagaaed."}, {"text_idx": "#000018", "text": "Eesaed on soovitav muruvabaks ja\u0308tta, siis ei murra sind igapa\u0308evane stress niitmata muru pa\u0308rast. Muru hooldamine ja niitmine peab olema meeldiv- suved on meil lu\u0308hikesed ja pidev mu\u0308ra on tervisele lausa kahjulik."}, {"text_idx": "#000020", "text": "Raske on uskuda, et istutusala vo\u0303tab va\u0308hem hoolt kui muru niitmine. Tihti u\u0308tlevad vastsed majaomanikud, et muru niitmine meeldib. Muidugi alguses meeldib, aga u\u0308sna pea muutub tu\u0308u\u0308tuks. Aga siis on kulutused muru rajamisse tehtud. Istutusala rajama hakates tuleb muru eelnevalt likvideerida, mis ta\u0308hendab raha korstnasse kirjutamist."}, {"text_idx": "#000021", "text": "Seepa\u0308rast ei ole mo\u0303tekas esimeses ja\u0308rgus kogu alale muru ku\u0308lvata vaid pidada aiakujundajaga no\u0303u, teha aiaplaan ise vo\u0303i tellida. Eskiisil joonistuvad va\u0308lja teie pere soovid, ehitiste ja aiarajatiste alad, muru vajadus."}, {"text_idx": "#000022", "text": "Eskiisi olemasolul selgub tihti, et istutusala rajades ei ole mulda juurde tuua vajagi, sest aiakujundaja on arvestatud olemasoleva pinnasega ja pigem on loonud lisaks huvitavaid ja vajalikke alasid. Juurde tuuakse na\u0308iteks hoopis turvast ja osa alast muudetakse turbaaiaks, kus rododendroneid vo\u0303i metsamarju kasvatada. Osale tarbeaed. Kuhugi viljapuud ja marjapo\u0303o\u0303sad. Osale la\u0308heb na\u0308iteks liiv, kus lapsed saavad ma\u0308ngida ja hiljem kui lapsed suured, saavad koha omale na\u0308iteks ko\u0303rrelised. Osale tuleb killustik, osale teekivi. Osale maa- vo\u0303i paekividest alpiaed, osale grillismisala, terass, osale saun ja vo\u0303rkkiik, kus pereisa pa\u0308rastlo\u0303unast und naudib. Osale tiik, kust tuleb suur kogus pinnast, mis ko\u0303ik on soovitav hunnikusse ja\u0308tmise vo\u0303i minema vedamise asemel samas aias a\u0308ra planeerida. Ka elektri vajadusele aias tuleb mo\u0303elda mullato\u0308id tehes. Mo\u0303istlik on \u201cko\u0303ri\u201d, kuhu hiljem juhtmed libedalt sisse la\u0308hevad, maha panna. Kui algul ei arva, et elektrit vo\u0303iks vaja minna, siis aias hooldusto\u0308id tehes vo\u0303ib vajadus kiiresti ka\u0308tte tulla. Hiljem tuleb ka ilusate objektide ja puude valgustamise soov, pump veesilma jaoks jms."}, {"text_idx": "#000023", "text": "Muru rajamine on ko\u0303ige viimane to\u0308o\u0308. Aga kui istutusalasid ei ole vo\u0303imalik esimesel aastal rajada, siis ma\u0308rgitakse need maha ja ja\u0308etakse muruseemnest puutumata."}, {"text_idx": "#000025", "text": "Muru tegemine on omaette teadus. Rajamine on kallis seeto\u0303ttu, et eelto\u0308o\u0308 no\u0303uab aega ja vaeva. Ekslikult arvatakse, et muru tehakse rulliga. Aga rulli kasutatakse hoopis ko\u0303ige lo\u0303pus, et seeme mulda kinnitada. Tasandadakse, tihendatakse ja silutakse raskusega, mida veab na\u0308iteks murutraktor. Pind planeeritakse veidi kaldu krudi a\u0308a\u0308re suunas. Muru tegema asudes on vaja umbrohi a\u0308ra mu\u0308rgitada vo\u0303i maad 1 aasta musta kesa all hoida. Pinnasest on vaja ko\u0303ik sodi, umbrohi ja va\u0308iksemadki kivid va\u0308lja korjata. Seda ko\u0303ike tavaliselt ei tehta ja murupinnale tekivad veelohud, ilmuvad kivid ja muud ha\u0308dad. Sama rajamisskeem on lillemuru puhul."}, {"text_idx": "#000026", "text": "Ka istutusala ei valmistata tavaliselt korralikult ette. Kui kahe labidalehe su\u0308gavuselt pinnase piinlikult puhtaks teed ja 5 cm mults\u030cikihi peale paned, siis ei kollita sind u\u0308kski umbrohi."}, {"text_idx": "#000027", "text": "Peenrakangas ei anna soovitud efekti umbrohu to\u0303rjumisel. Pigem vastupidi- kangast kasvab orashein la\u0308bi juba ja\u0308rgmisel suvel ja igasugune hooldus on raskendatud. Istutusaukudest on umbrohu vohamist na\u0308ha ko\u0303ige pealt. Ei aita muud kui kangas a\u0308ra vo\u0303tta ja istutusala uuesti rajada. Ka tekib kanga alla tihti hallitus ja kahjuritele meeldib seal pesitseda/talvituda. Umbrohu seeme kinnitub kenasti ko\u0303dumults\u030cile kui kiht muutub o\u0303hukeseks ja umbrohi vallutab taimeala hoolimata kangast."}, {"text_idx": "#000029", "text": "Mind on no\u0303u andma kutsutud ikka siis, kui lapsed magavad vo\u0303i on hoidjata\u0308diga. Aga olen sattunud plaani pidama ka laste a\u0308rkveloleku ajal. Loomulikult hakkab laps kohe ta\u0308helepanu no\u0303udma nagu tavaliselt kui suured inimesed ra\u0308a\u0308kida tahavad. Seeto\u0303ttu olen hakanud lapsi kampa vo\u0303tma, et na\u0308ha, mida laps asjast arvab. Tulemus on va\u0308ga produktiivne. Pole harv juhus, kui ema saab idee oma aia jaoks"}, {"text_idx": "#000030", "text": "Lapsed on suurepa\u0308rased kunstnikud ja neilt tulevad tohutult head ideed!\nVa\u0308he sellest, et nad on suurte aiarajamisplaanidega, neil on aiast kohe oma na\u0308gemus. Muidugi ei ole ko\u0303ik ideed otstarbekas lahendada ja vanematel pole alati ko\u0303ike vo\u0303imalik ka realiseerida, aga ideede genereerimise laua taha tasub lapsed kutsuda igal juhul."}, {"text_idx": "#000032", "text": "Veesilm peab olema ma\u0308nguline ja turvaline. Ohutu on madal vesi, veenired, maa seest purskuvad veejoad, voolavad madalad ojad jms. Ko\u0303ik veega seonduv ko\u0308idab ja annab lapsele tegevust."}, {"text_idx": "#000033", "text": "Kerge on minna tu\u0308u\u0308plahenduste teed, aga need rikuvad te aiad mitmeks aastaks a\u0308ra. On abiks kui peidate need aiakujunduses a\u0308ra nii, et nad mo\u0308o\u0308daka\u0308iate vo\u0303i naabrite silma ei riiva."}, {"text_idx": "#000034", "text": "Lahenduste leidmisel ja ideed realiseerimisel on abiks aiakujundaja. Kui on vaja, siis aiakujundaja ka o\u0303petab, kuidas midagi teha ja kuidas aeda jupikaupa rajada.\nAiakunstnik ei suru kunagi oma ideed peale. Julgeb esitada kummalisi ku\u0308simusi, avada meeled ja panna tellija unistama. Koos on lahendused kerged tulema ja nutikas aiakujundaja kohe oskab neid esile kutsuda"}]